**Ja за десет година**

Из дана у дан, све више и више нас занима наша будућност. Како и где ћемо живети, шта ћемо радити, чиме ћемо се бавити... Па онда седнемо и размишљамо где видимо себе за неколико година.

Одувек су ми се свиђали људи у белим мантилима. Од малена себе замишљам као фармацеута. Жена у белом мантилу у апотеци. Разлог зашто ми се ово занимање свиђа је једноставан. И дан данас када уђем у апотеку и видим да људи излазе срећни и радосни, баш ми је драго. Па онда тек могу да замислим колико су апотекари задовољни када виде да су помогли људима. Још један од милион разлога је тај да су апотекари увек љубазни и насмејани и баш се потруде да пруже помоћ. Жељу за овим послом пренела ми је тетка која се такође бави фармацијом. Као што сам већ рекла од малена сам хтела да постанем апотекар и кад будем попуњавала листу жеља на крају осмог разреда, фармацеут ће бити на првом месту. Слажем се са тим да је оно чиме ћемо се бавити јако важно у животу, али мени је најважније да за десет година будем здрава и срећна, наравно успешна у свему што радим.

Јесте да не знамо шта нас чека у будућности, али је важно да свако замишља своју будућност на свој начин који њега чини срећним, јер ни један живот није срећан, ако радимо оно што не волимо.

*Милица Радосављевић VIII3*